Author: macuha
Company: mpsvr

Predkladacia správa
 
Návrh nariadenia vlády Slovenskej republiky o zavedení letného času v rokoch 2012 až 2016 (ďalej len „návrh nariadenia vlády“) predkladá Ministerstvo práce, sociálnych vecí a rodiny Slovenskej republiky na základe § 1 zákona č. 54/1946 Zb. o letnom čase.                                      
 
Začiatok a koniec letného času uvedený v návrhu nariadenia vlády je ustanovený v súlade s oznámením Komisie (2011/C 83/06) uverejneným v zmysle článku 4 smernice Európskeho parlamentu a Rady 2000/84/ES z 19. januára 2001 o úprave letného času.

Návrh nariadenia vlády nebude mať vplyv na rozpočet verejnej správy, na podnikateľské prostredie, na hospodárenie obyvateľstva, na sociálnu inklúziu, rovnosť príležitostí a rodovú rovnosť, na zamestnanosť, na životné prostredie a na informatizáciu spoločnosti.

Dátum účinnosti nariadenia vlády od 1.3.2012 sa navrhuje z dôvodu, že je potrebné ustanoviť začiatok letného času v roku 2012 na 25.3.2012, pričom právne záväzné určenie, kedy sa začína letný čas, je potrebné urobiť v dostatočnom predstihu vopred. 

Návrh nariadenia vlády bol predmetom medzirezortného pripomienkového konania od 28.10.2011 do 21.11.2011. Návrh nariadenia vlády bol prerokovaný na Hospodárskej a sociálnej rade Slovenskej republiky dňa 05.12.2011. Návrh nariadenia vlády bol predložený Legislatívnej rade vlády SR.